Diari Oficial de la Generalitat Valenciana


Sumari del DOGV 3671, del 21-01-2000 (2000/40)

Notificació de la Resolució del director general d'Obres Públiques, de data 6 de setembre de 1999, sobre desistiment en l'expedient nº 58A99023.
------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/40


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del director general d'Obres Públiques, de data 6 de setembre de 1999, sobre desistiment en l'expedient nº 58A99023. [2000/X40]
  
Per no haver pogut notificar al senyor Joaquín Manuel Abad Agulló en el domicili conegut per aquesta administració, la Resolució del director general d'Obres Públiques, de data 6 de setembre de 1999, per la qual se'l té per desistit en l'expedient núm. 58A99023, instruït a instància seua, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de l'esmentada resolució perquè aquest anunci servisca de notificació a l'interessat.
  
Amb data 22 d'abril de 1999, el senyor Joaquín Manuel Abad Agulló interessà d'aquesta Administració l'autorització d'ocupació de superfície al port de Tabarca, que tenia per objecte la instal·lació d'una parada per a la venda d'articles de regals.
  
Amb data 29 de juny de 1999, es requerí el senyor Joaquín Manuel Abad Agulló perquè aportara a l'expedient la documentació necessària per a prosseguir amb la tramitació d'aquest, amb advertiment de procedir a l'arxiu de l'expedient si en el termini no superior a deu dies no es formalitzava el requeriment.
  
Amb data 13 d'agost de 1999, és tornat pel Servei de Correus el requeriment efectuat, per no estar en el domicili el titular en hores de repartiment i haver caducat, en no passar a retirar-lo per l'Oficina de Correus corresponent en el termini establit per la reglamentació de Correus.
  
Atés que l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, regula la possibilitat de l'administració de tenir per desistits aquells interessats que, en haver-se'ls concedit un termini de deu dies per a l'aportació dels documents necessaris per a la tramitació dels expedients per ells iniciats, no donaren compliment a aquest requeriment, i s'arxiva l'expedient sense més tràmit.
  
Atés que la sol·licitud de referència s'entenia formulada per a la temporada estival de l'exercici 1999.
  
En ús de les atribucions que concedeixen a aquesta Direcció General d'Obres Públiques l'article 17 del Decret 85/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Tenir per desistit el senyor Joaquín Manuel Abad Agulló en l'expedient núm. 58A99023, instruït a instància seua, en el qual formula sol·licitud d'autorització administrativa per a l'ocupació de superfície al port de Tabarca, que tenia per objecte la instal·lació d'una parada per a la venda d'articles de regals, i procedir a l'arxiu de l'expedient de referència.
  
Aquesta resolució no posa fi a la via administrativa. Contra aquesta pot interposar-se recurs d'alçada davant el conseller d'Obres Públiques, Urbanisme i Transports, en el termini d'un mes a partir de l'endemà de la notificació d'aquesta, sense perjudici de la utilització per l'interessat de qualsevol altre recurs que s'estime oportú.